Sekkura. Meqbel ad d-teddu ɣer-s, tuɣ-it yettxemmim yal ass amek i tga teqcictagi i yas-id-texḍeb yemma-s d xalti-s Jeǧǧiga. Yeḥsa kan isem-is Sekkura maca di leɛmer-is ur tt-iwala. Yecfa tenna-yas xalti-s: Ammi, tecbeḥ, tezyen, terna d tasusamt. Ccɣel, ɛebbi fell-as ayen i ak-yehwan ur d-teqqar Aḥḥ!. yemma-s temmut asmi i tt-id-tesɛa, d jidda-s i tt-iṛebban acku baba-s iɛawed zzwaǧ. Mi temmut jidda-s tegra-d ɣer yanababa-s.